गंजमुरादाबाद (उन्नाव)। बांगरमऊ कोतवाली क्षेत्र के ग्राम नसिरापुर का चर्चित जयराम हत्याकांड का जिन्न पुन: बोतल से बाहर निकल पड़ा है। इस हत्याकांड की फाइल एक माह पूर्व एक युवक को गिरफ्तार कर बंद कर दी गई थी। आरोपी के परिजनों द्वारा उसको गलत फंसाने की उच्चाधिकारियों से शिकायत पर पुन: विवेचना शुरू कर दी गई है। सीओ सफीपुर ने शनिवार को मृतक के परिजनों से गहन पूछताछ कर बयान कलमबंद किए।